135 



710 Avant qu'il soit ung moys entier, 

 Verrez belle chevalerie. 

 A Dieu, puissant roy droicturier 

 Et toute vostre compaignie! 

 Il s''en va. 

 Pause. 



Le ROY parle au herault 

 des Bommains: 

 Franc messager de Romnianie, 



715 II vous en convient retourner. 

 Longtemps vous ay faict séjourner 

 En ce lieu cy en attendant 

 Vostre responce. Or suis tendant 

 De vous dire ma voulenté 



720 Sur ce que m'avez relaté. 



Vostre maistre voulsist qu'ommaige 

 Luy feisse en payant truaige, 

 Ou que je preigne la journée 

 Qui par luy a esté termee 



725 Devant Coulongnc sur le Ein. 

 Pour parvenir a une fin 

 De tous les faictz que je recorde, 

 La journée je luy acorde 

 Au jour auquel il l'a termee. 



730 La seray moy et mon armée 



Pour luy payer treu et hommaige. 

 Mais ce sera a son dommaigc, 

 S'il plaist a Dieu de Paradis. 

 Je manderay tous mes amys 



735 A ce jour sans que nul en faille 

 Et luy presenteray bataille 

 Au dit lieu ; de ce soit certain. 

 Dictes a l'empereur rommain 

 Qu'aultre hommaige de moy n'aura. 



Passevant. 

 740 Tres voulentiers dit Iny sera, 



727 que leconle. 752 la main il. 



Trespuissant roy de ce demaine. 

 Quant vous plaist, ce ne m'est pas peine, 

 Mais le feray bcnignement. 

 Il me poise certainement 

 745 Qu'ensemble doyez avoir guerre. 



Le ROY. 

 Il veult asubgectir ma terre 

 A tenir soubz sa maintenue, 

 Mais de luy ne sera tenue 

 Jamais, tant que soye vivant. 



750 Je la'tiendray dorénavant 



Contre tous a la main senestre, 

 Et la deffendray a la destre. 

 France sera dicte et nommée 

 Une foys. De Dieu et l'espee 



755 La tiendray, non pas des Ronimains. 

 Ja n'auray couraige si vains 

 Que jamais a eulx m'asubgette. 

 Encontre eux mettray tel guette 

 Qu'ilz seront tous mors et confus. 



760 Ancelot, six couples d'escus 



Luy baillez, affin qu'il s'en voise. 



Passevent. 

 De vostre grant bonté courtoise 

 Treshumblement vous remercie, 

 Puissant roy de grant seigneurie. 

 765 Tout temps me doy de vous louer. 



Ancelot. 

 Tien, galant, vela pour jouer! 

 Boute les en ta gibecière ; 

 Tu en pourras faire grant chère, 

 Car ilz sont bons, je le t'affîe. 



Passevent. 

 770 De ce beau don je vous mercie. 



fol. 7 v" a. 



